NaiveNeuron/SloPal huggingface dataset:
Hargaš, Ján, poslanec NR SR (2024-01-12):
Ďakujem za slovo, pán predsedajúci. Ďakujem, kolega Dvořák, za, za tvoj príspevok, v ktorom si opäť poukázal na veľmi konkrétne a dobre odôvodnené argumenty pani prezidentky, prečo si myslí, že zákon by nemal byť schválený a nie je v súlade s ústavou. Veľmi by ma zaujímal názor koaličných poslancov k týmto výhradám a k ich odôvodneniu. Zatiaľ mlčia. Prvé, čo spravili koaliční poslanci, je, že sa odhlásili z rozpravy, poslanci strany HLAS sa ani neprihlásili do rozpravy. Včera tu pán predseda Pellegrini sa sťažoval, že oni s nami nediskutujú, pretože nás je 61 prihlásených v rozprave ku Trestnému zákonu. No je to taký gól do vlastnej brány, pretože dnes to neplatí, dnes mali konkrétne vymedzený čas, ktorý mohli využiť na to, aby nám vysvetlili, prečo sa pani prezidentka mýli, my máme dnes veľmi obmedzenú možnosť reagovať na nich cez faktické poznámky, pretože máme len nejaký obmedzený čas, takže by som sa chcel teraz, dnes teda spýtať pána predsedu parlamentu Pellegriniho, prečo on a jeho poslanci nevyužili ten čas, ktorý mohli vysvetľovať, prečo sa podľa nich pani prezidentka mýli a prečo je to všetko v poriadku. Tá skutočná pravda je, že tak poslanci HLAS-u, ako aj predseda Pellegrini so všetkým týmto súhlasia a konajú na pokyny koaličného lídra pána Fica. Ja som ale taktiež veľmi rád, že tu máme prezidentku, ktorá aj číta ústavu a svoje výhrady o ústavu opiera. Prial by som si, aby táto krajina mala takého prezidenta aj po najbližších voľbách, ale s pánom Pellegrinim to, žiaľ, nepôjde. Ďakujem veľmi pekne.
Blanár, Juraj, podpredseda NR SR (2023-03-14):
Páni poslanci! (Povedané súbežne s rečníkom.)
T. Cabaj, podpredseda NR SR: (2010-03-09):
Konštatujem, že písomne sa do rozpravy nikto neprihlásil. Panie poslankyne, poslanci, kto sa hlási do rozpravy ústne? Nikto sa nehlási do rozpravy. Takže ako jediný v rozprave vystúpi pán spravodajca. Nech sa páči, máte slovo.
Blanár, Juraj, podpredseda NR SR (2022-09-21):
Ďakujem pani navrhovateľke. A teraz udeľujem slovo pánovi poslancovi Vojtechovi Tóthovi, ktorého navrhol gestorský výbor pre hospodárske záležitosti, aby nám predniesol správu k tomuto návrhu zákona. Nech sa páči.
P. Hrušovský, predseda NR SR: (2002-11-06):
(Hlasovanie.) Prítomných je 123 poslancov, za návrh 94, proti 16, zdržalo sa 13. Konštatujem, že návrh sme schválili. Panie poslankyne, páni poslanci, prerušujem rokovanie 3. schôdze Národnej rady. Budeme pokračovať zajtra o 9.00 hodine  prerokúvaním návrhov zákonov v prvom čítaní. Poprosil by som pánov ministrov, spravodajcov, ale aj poslancov o dochvíľnosť na rokovaní pléna Národnej rady. Ak boli zvolané výbory, tak po prerušení schôdze zajtra, ale dávam ešte teraz slovo pánovi poslancovi Maxonovi,  Figeľovi a Záborskej. Zapnite pána poslanca Maxona. Nech sa páči. M. Maxon, poslanec: Potom by ste analogicky, pán predseda, museli povedať, že rozopnite pani poslankyňu, keď hovoríte, že mňa treba zapnúť. (Smiech.)
Taraba, Tomáš, poslanec NR SR (2022-11-15):
Pán Šeliga, zaujala, zaujali ma tri také veci, ktoré ste spomenuli. Prvá, že de facto abstrahujme na ochranu slovensko-maďarských hraníc, lebo na maďarsko-srbských hraniciach preliezajú štvormetrové ploty, a tým pádom prelezú aj našu zelenú hranicu. Tak keď dokáže niekto preliezť štvormetrový plot, tak treba z neho robiť sedemmetrový plot, ten už by nemal vedieť, a keby preliezol aj ten sedemmetrový plot, tak potom je zle koncipovaný, treba ho urobiť tak, aby sa šmýkal, aby z neho preliezť nevedeli, pretože tak sa chránia hranice. Do normálneho štátu sú, sa chodí otvorenými dverami a tie dvere sú legálne. Každý vie, kde je hraničný prechod, a tade má ísť. A kto prelieza ploty, kto prelieza zelené hranice a podobne, tak je ilegálny emigrant, ktorý nemá politické dôvody na emigráciu, má ekonomické, pretože keby mal politické, tak ten politický azyl dostať musí, takže vy týmto argumentom ste vlastne priznali, že tu drvivá väčšina tých imigrantov nemá politické dôvody, ale má iné, a preto využíva iné spôsoby prechodu, takže toto ja odmietam. Druhá vec, no povedali ste, že pán Fiala, vy ste sa s ním teda ako vláda aj stretli a dvadsať minút pred tým vám oznámili, že tak či tak hraničný prechod bude, no tomu sa hovorí, že vás majú v paži. Česká republika vás má v paži. Normálne máte najbližšieho premiéra, ktorý mal byť vám blízky, a on vám 20 minút predtým niečo oznámi, vás neberú vážne v tejto veci. Tak preto sa nemôžeme diviť, že to aj na tých prechodoch tak vyzerá. Áno, ja to tiež považujem, že to je priam ponižovanie, čo tam robia Česi, pretože Rakúšania zastavujú len veľké autá. Ja som išiel do Čiech, naschvál som si to išiel vyskúšať, jeden a pol hodinu som čakal v kolóne. Išiel som malým autom, musel som zastať, otvoriť kufor, otvoriť zadné dvere, jedny, druhé. A to je ponižovanie. Tam nemôže byť 20 migrantov. Česká republika robí oveľa väčšiu nadprácu. A to, čo vám tým odkazujú, nad tým sa... (Prerušenie vystúpenia časomerom.)
Osuský, Peter, poslanec NR SR (2019-10-28):
Ďakujem pekne. No, kolega Hrnko, samozrejme, odhliadnuc od toho, že váš príspevok bol, dá sa povedať, nosne k veci, teda k zmene dĺžky moratória, chcem povedať ešte jedno. To, že sa 30. októbra statoční Slováci odtrepali do Martina a prijali deklaráciu nevediac, čo sa v Prahe stalo, je nepochybne historická pravda. Na druhej strane Šrobár mal presne taký mandát ako ktokoľvek z ľudí zhromaždených v dvorane Tatra banky, a tak sa nad tým zamýšľam, či sa nemal s tými chlapcami do Tatra banky ísť poradiť Milan Rastislav Štefánik, keď zahájil československý vojenský legionársky odboj, lebo to ešte vlastne vôbec nevedel, že či mu to súdruhovia schvália. To znamená, že on vlastne neviem, čo chcel tie tri-štyri roky, keď venoval život a zdravie vzniku Československej republiky bez toho, aby sa bol poradil v Martine. Kolega Mizík, no tá interpretácia, že československý národ bol útlakom slovenského národa, implicitne znamená, že bol aj útlakom českého národa, lebo český národ tiež stratil v tejto interpretácii svoju sólo existenciu. Mali by ste im poradiť, aby si to oplakali. A pokiaľ ide o ten obrázok, ktorý ja mám uctievať, viete, vy si môžte pustiť 55 obrázkov, ktorý režim, ktorý milujete, ľudí poslal do plynu. Takže vy ste ten posledný, ktorý mne budete vytýkať T. G. Masaryka. Vy môžte začať tými dievčatami, ktorých odviezli z popradskej stanice do koncentrákov a máte tých obrázkov nadosmrti, aj keď vám Pán Boh dá dlhý život.
Kollár, Boris, poslanec NR SR (2016-09-22):
Áno. Chcem poďakovať pánovi kolegovi Kresákovi, skutočne rešpektujem jeho znalosti v oblasti práva, v ústavnom zákone. Som presvedčený o tom, že tieto nedostatky vieme odstrániť a neskôr, keby ste to posunuli do druhého čítania, to vieme urobiť pozmeňovákmi. Skutočne tam ten moment, na ktorý ste poukázal, hlavne ako by sme sa správali k nie človeku, ktorý nenesie znaky neprispôsobivosti tým cez to, že je napríklad zamestnaný, áno, a urobí rovnaký čin ako ten, ktorý poberá tie dávky, áno, tam je to znevýhodnenie. Uvedomujeme si to a odstránime to. Ďakujem za vaše podnetné poznámky a podnety.
Tomáš, Erik, poslanec NR SR (2023-06-22):
Vážený pán predsedajúci, kolegovia, kolegyne, spoločná správa obsahuje jeden pozmeňujúci návrh. V rozprave vystúpili dvaja poslanci a bol podaný jeden pozmeňujúci návrh. Keďže bol včera v rozprave podaný pozmeňujúci návrh v zmysle § 83 ods. 4 rokovacieho poriadku, dajte, prosím, hlasovať o skrátení lehoty.
Ľ. Jahnátek, minister hospodárstva SR: (2009-12-08):
Prerokúvaný návrh zákona ustanovuje prechodné obdobia, a to prechodné obdobie na klasifikáciu chemických látok a chemických prípravkov do konca roku 2010 a prechodné obdobie pre klasifikáciu chemických zmesí do konca roku 2015. V prechodných obdobiach sa môžu chemické látky a chemické prípravky, ako aj chemické zmesi klasifikovať podľa doterajších predpisov, ale aj podľa nariadenia Európskej smernice č. 1272/2008. V súlade s nariadením č. 1272/2008 o klasifikácii, označovaní a balení látok a zmesí sú členské štáty tiež povinné ustanoviť orgány zodpovedné za uplatňovanie a presadzovanie tohto nariadenia. Takéto orgány v Slovenskej republike boli už ustanovené zákonom č. 163/2001 Z. z. o chemických látkach a chemických prípravkoch a naďalej nimi zostávajú ministerstvo hospodárstva, ministerstvo zdravotníctva, ministerstvo životného prostredia, ministerstvo pôdohospodárstva a Centrum pre chemické látky a prípravky. Vážený pán predsedajúci, panie poslankyne, páni poslanci, dovoľujem si vás požiadať o podporu predloženého návrhu. Ďakujem.
Bublavý, Dušan, poslanec NR SR (2012-06-21):
Ďakujem za slovo. Pôvodne som nechcel vystúpiť, ale na záver ma svojím pohľadom pán poslanec Sulík akosi vyprovokoval, aby som sa zapojil do debaty. Pán kolega Sulík nám tu svojím odborným výkladom skritizoval Európsku úniu, eurozónu, euroval, Európsky mechanizmus pre stabilitu a, samozrejme, aj vládu Roberta Fica. Ja nie som ekonóm, ani finančný odborník, ale mám istú skúsenosť z nedávnej minulosti s návrhom pána poslanca Sulíka, keď nám navrhol matematický vzorec, kde sme mali vypočítavať platy poslancov v Národnej rade s tým, že sme si ich mali znížiť. A ten vzorec dopadol tak, že v podstate za nejakých päť-šesť mesiacov sme mali zvýšenie platu o skoro 600 eur. Tak ja neviem, či tá jeho finančná analýza aj dnes je tá správna, lebo naozaj, musím o tom pochybovať. Ďakujem.
Grendel, Gábor, poslanec NR SR (2016-05-18):
Ďakujem za slovo. Vážený pán predsedajúci, vážené panie poslankyne, páni poslanci, Výbor Národnej rady Slovenskej republiky pre verejnú správu a regionálny rozvoj ma uznesením č. 12 z 28. apríla 2016 určil za spravodajcu k návrhu zákona o obecnom zriadení (tlač 64). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa z formálnoprávnej stránky náležitosti uvedené v rokovacom poriadku a legislatívnych pravidlách tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady a Výbor Národnej rady pre verejnú správu a regionálny rozvoj. Za gestorský výbor navrhujem Výbor Národnej rady Slovenskej republiky pre verejnú správu a regionálny rozvoj. Odporúčam, aby výbory predmetný návrh zákona prerokovali do 30 dní a v gestorskom výbore do 32 dní. Pán predsedajúci, otvorte, prosím, všeobecnú rozpravu.
Glváč, Martin, podpredseda NR SR (2017-09-11):
Ďakujem. Pýtam sa, či sa chce do rozpravy prihlásiť niekto ústne. Nie je tomu tak, vyhlasujem všeobecnú rozpravu za skončenú. Pán navrhovateľ, chcete zaujať stanovisko? Nech sa páči.
Hort, Milan, podpredseda NR SR (2011-02-09):
Pán poslanec Viliam Novotný, nech sa páči.
Jurinová, Erika, podpredsedníčka NR SR (2014-01-30):
Ďakujem pekne, pán poslanec. Na vaše vystúpenie nie sú faktické poznámky. Boli ste posledný, ktorý ste boli prihlásený do rozpravy písomne. Dávam možnosť teraz prihlásiť sa do rozpravy ústne. Uzatváram možnosť prihlásiť sa do rozpravy. Do rozpravy sú prihlásení páni poslanci Zsolt Simon, Štefan Kuffa, Alojz Hlina, Dušan Muňko, Ján Mičovský, Daniel Lipšic, Martin Poliačik. Nech sa páči, dávam slovo prvému prihlásenému do rozpravy, pánovi Zsoltovi Simonovi.
Luščíková, Darina, poslankyňa NR SR (2023-10-25):
Sľubujem. (Potlesk.)
Viskupič, Jozef, poslanec NR SR (2014-06-24):
Ďakujem. Z množstva tých tém, ktoré boli otvorené, ma takisto zaujala otázka kultúrnych fondov, pretože sme čakali pri možnej kreácii, ja som to hovoril v tej poznámke predtým, že samotný návrh zákona má ako keby ambíciu hovoriť o časti prostriedkov a mňa by naozaj zaujímalo, podobne ako vás, čo s ostatnými kultúrnymi fondmi, či tie, tá zdrojovosť tých fondov, ktoré myslím, že je to ešte vystavané z roku 1993, kde ako keby si nikto nevšimol, že tu máme fungujúci duálny systém a že nemusí, nie sú na Slovensku používatelia iba média verejnej služby, ale mohli by do fondov vznikať zdroje aj z duálneho systému a z používaní diel napríklad aj z vysielateľov z licencie. Jedna malá poznámka. Druhá vec, ktorá ma ale zaujala takisto, je možno v tom, že ja som nikdy nezachytil, že niekto tu hovoril o rušení fondov. Bola tu jedna iniciatíva dvojpercentného odvodu, ktorá sa dala riešiť pri téme dennej správy do LITA, a to si pamätám, ale o rušení kultúrnych fondov sa nehovorilo. Druhá, druhá poznámka smeruje k tomu, že nech budeme hovoriť akokoľvek o tom a či to budeme odsúvať do druhého čítania, kde som teda odkázaný vzhľadom na chybu, že som stlačil iný gombík a veľkorysosti kolegov sa poďakujem, predsa podpisujem aj tú prvú časť, že bavme sa teda tu a teraz, či naozaj tá filozofia nezávislosti a odpojenia aj hlavne zo zdrojovosti, či naozaj ten komerčný svet, lebo ja to tam v tom zákone nevidím, bude mať dôveru nejakým spôsobom vkladať finančné prostriedky pri viaczdrojovosti tohto... (Prerušenie vystúpenia časomerom.)
Mikuš, Jozef, poslanec NR SR (2014-12-11):
Vážená pani podpredsedníčka, vážené kolegyne, kolegovia, v súlade s § 73 zákona o rokovacom poriadku som bol určený Výborom Národnej rady pre verejnú správu a regionálny rozvoj za spravodajcu k návrhu zákona č. 346/1990 Zb. o voľbách do orgánov samosprávy obcí v znení neskorších predpisov, ktorý máme pod tlačou 1195. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko ministerstva financií a zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla, že prerokuje uvedený návrh zákona v druhom čítaní. Pani podpredsedníčka, prosím, otvorte rozpravu.
Sulík, Richard, predseda NR SR (2011-04-05):
Ďakujem. Pýtam sa, kto sa chce prihlásiť do rozpravy ústne? Šiesti rečníci. Uzatváram možnosť sa prihlásiť do rozpravy. A slovo má pán poslanec Jakab.
Grausová, Natália, poslankyňa NR SR (2017-09-08):
Pán poslanec Baška, hovoríte, že tu ide o odborné veci. Nie. Tu nejde o žiadne odborné veci. Tu ide o ďalšie zadlžovanie Slovenska. Ďakujem.
Grendel, Gábor, podpredseda NR SR (2020-09-24):
Pán minister chce reagovať na faktickú poznámku. Poprosím, zapnite mu mikrofón.
V. Veteška, podpredseda NR SR: (2005-02-08):
Prosím určeného spoločného spravodajcu z výboru pre obranu a bezpečnosť poslanca Istvána Pásztora, aby informoval Národnú radu o výsledku rokovania výborov o tomto návrhu vlády.
Marcinková, Vladimíra, poslankyňa NR SR (2024-02-06):
Ďakujem veľmi pekne, pán predsedajúci, za slovo a chcem poďakovať aj kolegyni Jurík za veľmi trefný a naozaj jeden z najsilnejších príspevkov, ktoré som tu k tejto téme zažila, pretože trafila klinec po hlavičke, najmä v téme boja za, s rodovo podmieneným násilím. A ja som bola na výbore pre ľudské práva, kde túto tému otvorila aj kolegyňa Števulová a kde sme počuli, akým spôsobom sa k nej vyjadril pán poradca ministra Para. Nuž, je naozaj veľmi smutným priznaním tejto koalície, že aj napriek tomu, že súhlasia s tým, že boj s rodovo podmieneným násilím je akútny a že treba v ňom pristúpiť k zmenám, tak to nevedia urobiť skôr ako o dva roky, podľa ich vlastných slov, pretože tá diskusia musí byť tak rozsiahla, že na ňu potrebujú dva roky, lebo nie je tak dôležitá ako skorumpovaní, mocní a bohatí muži, za ktorých tu nedbajú pristúpiť k zmenám v Trestnom zákone v skrátenom legislatívnom konaní, ale ak ide o znásilňované alebo zavraždené ženy, tak za tie im akútne zmeny, za tie im skrátené legislatívne konanie nestojí, pretože toto nie je ich partia. A som rada, že je tu viacero žien, ktoré za týmito ženami stojíme, ktoré túto tému naďalej otvárame. Ďakujem aj za pozmeňovacie návrhy kolegyniam z Progresívneho Slovenska a veľmi si želám, aby citlivosť k tejto téme nebola pre vás, milá koalícia, okrajovou témou, ale aby ste konečne pristúpili k prioritám, ktoré treba v Trestnom zákone zmeniť, a nielen k vašim vlastným záujmom.
Jurinová, Erika, podpredsedníčka NR SR (2015-11-10):
Dávam teraz slovo spoločnému spravodajcovi z výboru pre financie a rozpočet, poslancovi Štefanovi Hrehovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru.
Šuca, Peter, poslanec NR SR (2021-06-16):
Ďakujem pekne za slovo, pán predsedajúci. Pán poslanec Šefčík, ja nebudem polemizovať s tým, čo ste vystúpil alebo nevystúpil, máte na to plné právo. Ste koaličný poslanec, robíte svoju robotu, obhajujete na odvolávaní svojho pána ministra Mikulca. Myslím si, že ste začali svoje vystúpenie nešťastne a začali ste to tým, že ste polemizoval nad tým, či neviete, či informácie zo správy SIS, ktorá tu bola prečítaná, sa zakladajú alebo nezakladajú na pravde. Myslím si, že toto je veľmi nešťastné. Slovenská informačná služba je spravodajská organizácia, ktorá zo zákona plní svoje úlohy pri ochrane štátu. A bolo tu presne povedané, že informácie sú verifikované a použiteľné v trestnom konaní. Takže toto by som asi nespochybňoval, pán poslanec. Dotkli ste sa tu Roberta Fica. Však môžte mať názor na koho chcete, aký chcete. Ja som si robil poznámky. Spustil sa dvakrát. Prvýkrát sa spustil vtedy, keď teda chcel kandidovať na Ústavný súd, keď ste povedal, že ste si pozreli to jeho verejné vypočutie. Chcem len pripomenúť, pán poslanec Šefčík, že Robert Fico je docent práva, zastupoval Slovenskú republiky na Európskom súde pre ľudské práva. To znamená, že je celkom prirodzené, že mal ambíciu kandidovať na Ústavný súd. To druhé spustenie spočíva v tom, že niekedy povedal, že v politike skončí v roku 2014. No, zmenil svoje rozhodnutie, je v politike doteraz. Za čo ja mu veľmi pekne ďakujem, pretože práve cez ústa Roberta Fica sa slovenský národ môže dozvedať to, čo sa na Slovensku deje. Vo finále ste povedali, že keď si máte vybrať, komu budete veriť a komu nie, tak si vyberáte Roberta Fica. To je vaše sväté právo. Ja si vyberám Roberta, pardon, vy ste povedal, že si vyberáte pána Mikulca, ja si teda vyberám Roberta Fica. Ďakujem pekne.
Paška, Pavol, predseda NR SR (2013-02-08):
Ďakujem pekne, pán spravodajca. Otváram rozpravu. Nemám písomnú prihlášku do rozpravy. Pýtam sa, kto chce vystúpiť v rozprave? Páni poslanci Matovič, Hlina a Viskupič. Končím možnosť sa prihlásiť do rozpravy. Pán navrhovateľ, ak chcete byť prvý v rozprave, máte na to právo vyplývajúce z rokovacieho poriadku. Takže ak prejavíte záujem kedykoľvek vystúpiť v rozprave, tak môžete. Nech sa páči, pán navrhovateľ.
Mičovský, Ján, poslanec NR SR (2014-04-01):
Veľmi zaujímavé je odôvodnenie, ktoré je spojené práve s týmto predmetom návrhu, a to je to, počúvajte, že „o rokovanie o tomto materiáli v pléne Národnej rady Slovenskej republiky nie je veľký záujem“. To je argumentácia k tomu, aby sme sa zeleným správam, či už lesníckej, či poľnohospodárskej, nevenovali. No, trocha s iróniou, keď to zoberiem, ak by sme tento argument uplatnili na množstvo iných predmetov rokovania, museli by sme povedať, že celkom pokojne nechať väčšinu vecí na výbory, pretože účasť tu v pléne veľmi ľahko dá možnosť povedať záver, že nie je záujem o práve prerokovaný bod v rámci zasadnutia. Takže ak je toto použité ako argument, tak potom si treba povedať, že potom by sme sa mohli vrátiť do výborov s množstvom iných vecí a nezaťažovať plénum. Som presvedčený, že je to, vážený pán minister, predovšetkým pre vás škoda. A ja osobne navrhujem, a tým končím, aby sa tento bod pozmeňujúceho návrhu pani poslankyne Košútovej vyňal na osobitné rokovanie, pretože ja s tým nesúhlasím a myslím, že bude takých viac. Pritom tie ostatné návrhy, by som vedel si možno predstaviť aj ich podporu. Ďakujem pekne.
V. Palko, poslanec: (2008-10-31):
Vážený pán poslanec Rydlo, vráťme sa k meritu toho, čo som povedal. Pán poslanec, aké riešenia navrhujete? Aké riešenie slovensko-maďarského sporu navrhujete vy? Aké navrhuje Slovenská národná strana? Stále o tomto hovoríte. Stupňujete napätie a neprinášate žiadne riešenia. Toto je podstata vašej politiky. Ja som aspoň načrtol nejaké riešenia, ktoré som odporúčal podpredsedovi vlády Slovenskej republiky. A vy nerobíte naprosto nič.
J. Vaľová, poslankyňa: (2008-10-29):
Pani poslankyňa Sárközy podala návrhy a žiadala hlasovať osobitne aj o bode 28 a pán poslanec Halecký, ktorý nepodal žiaden návrh. Z uvedeného dôvodu  budeme najprv hlasovať o skrátení lehoty podľa § 83 ods. 4 zákona č. 350/1996 Z. z. na hlasovanie o návrhoch zo spoločnej správy a návrhoch podaných v rozprave. Prosím, pán predsedajúci, dajte hlasovať o skrátení lehoty.
Hrnčiar, Andrej, podpredseda NR SR (2019-09-11):
Dve faktické poznámky, pán poslanec Kollár.
Bugár, Béla, podpredseda NR SR (2019-10-17):
Ďakujem. Otváram rozpravu, do ktorej som dostal jedinú písomnú prihlášku, pána poslanca Dostála. Nech sa páči, dávam slovo.
Hrnčiar, Andrej, podpredseda NR SR (2019-06-24):
Pán Paška.
Suja, Miroslav, poslanec NR SR (2022-12-07):
Ďakujem. Ďakujem za slovo, pán podpredseda. Pán Lipšic, snažíte sa tu vytvoriť nejaký obraz, že špeciálna prokuratúra je tá správna, proste všetko robíte v súlade so zákonom. Ako potom vysvetlíte správu SIS, ktorá tu bola čítaná? To sa vysvetliť nedá. Boli dôkazy, ktoré boli verifikované, z viacerých zdrojov potvrdené, ktoré jasne hovoria a potvrdzujú slová Milana Mazureka, môjho predrečníka, a viacerých poslancov, ktorí to tu počuli a čítali. Však to sa nedá ignorovať, takáto správa! Či si myslíte, že teraz všetci v SIS-ke a z viacerých zdrojov si to vymysleli len kvôli tomu, aby nejakého Lipšica a jeho prokuratúru išli zničiť? Ja si myslím, že nie, že riaditeľ SIS, ktorý bol vtedy nový, by si to nevymyslel. A on tú správu tuná predniesol. A mrzí ma a zasa, že to skĺzlo do tej politickej roviny a tej správe z 2021 sa vôbec nevenujeme. Tu je debata o úplne iných veciach. Ale k správe 2021 nie. Pri generálnom prokurátorovi sa tu preberalo všetko, ale aspoň aj tá správa. Ale od vás som nepočul, že by sme sa k tej správe vyjadrovali, čo konkrétne a ako. To ma mrzí. A ako hovorím, nemám dôvod neveriť tej správe SIS.
Krajniak, Milan, poslanec NR SR (2016-06-17):
Chcem hovoriť k tomu, čo pán poslanec Kollár povedal, že ten problém spočíva v tom, že pozemok a na ňom vznikne čierna stavba. Ako to chcete vyriešiť? Pán poslanec Baránik, to, čo vy hovoríte, je ilúzia. Pretože tí ľudia, ktorí sa v tej problematike vyznajú a aspoň trochu sa rozprávali s miestnymi, vedia, že tomu starostovi a obyvateľom tej obce je úplne jedno, komu tá stavba vlastní, kto tú stavbu vlastní. Keď ju tam v tej osade postavíte, je úplne jedno, či ona pripadne tomu alebo hentomu majiteľovi. Problém je v tom, že vznikne nová čierna stavba a vy s tým neviete nič urobiť. Nepomôže to. Nepomôže to, ten váš návrh nevyrieši žiadny z tých problémov, ktoré tí ľudia majú.
Bugár, Béla, podpredseda NR SR (2019-06-25):
Takže, vážené pani poslankyne, vážení páni poslanci, vyhlasujem tajné voľby za skončené. A vyhlasujem prestávku, keď budú skrutátori hotoví, tak, samozrejme, končíme prestávku, oznámime výsledok a budeme pokračovať v rokovaní. Takže zatiaľ prestávka. (Prestávka. Spracúvanie výsledkov tajného hlasovania.) (Po prestávke.)
Pročko, Jozef, poslanec NR SR (2022-04-29):
Ďakujem pekne. Pán Kéry, včera ste začali so sociálno-ekonomickou situáciou na Slovensku, všetci vaši faktickí spolustraníci vám začali rozprávať a pritakávať áno, áno, ako to tu je strašné. No musím povedať, že tú sociálno-ekonomickú situáciu, naozaj nie je dobrá, ale, pán Kéry, vy ste kde boli 12 rokov? Vy ste boli na futbalovom ihrisku stále a pískali ste do píšťalky? Vy ste nevideli, čo sa tu deje? Vy ste nevideli, ako tu drancujete tento štát, vy sociálni demokrati? Táto sociálna situácia, čo tu je, je vďaka vám. Vďaka vám je tu to, čo tu je. Pán Kéry, neviem, či sa pamätáte, ale v roku 1999 vtedy poslanec Fico hlasoval o vydaní Ivana Lexu do väzby za zneužívanie tajnej služby na politické ciele. Robert Fico hlasoval o vydanie Ivana Lexu. To bolo v 1999. V 2022 Robo Fico už tvrdí, nech je to hocijaký poslanec Národnej rady, nikdy nebudem súhlasiť s väzobným stíhaním takéhoto poslanca. Pán Kéry, to, že tu sedíte všetci a prihlásili ste sa do rozpravy, všetci dávate faktické poznámky, vy rozprávate o tom, ako my budeme hlasovať? Vy všetci ste stratili súdnosť. Vy všetci ste stratili slobodu. Čo povie Fico, tak to robíte. A viete prečo? Lebo každý jeden z vás je Ficovi za niečo vďačný. Ďakujem.
Laurenčík, Milan, podpredseda NR SR (2021-05-06):
A ešte, pán poslanec Vladimír Ledecký, nech sa páči.
Kubánek, Stanislav, poslanec NR SR (2016-11-30):
Vážený pán predsedajúci, vážené panie poslankyne, vážení páni poslanci, v rozprave vystúpil pán poslanec Dostál, ktorý podal procedurálny návrh nepokračovať v rokovaní o návrhu zákona. Pán predsedajúci, najprv dajte hlasovať o procedurálnom návrhu pána poslanca Dostála.
Uhliarik, Ivan, minister zdravotníctva SR (2011-03-31):
Ďakujem pekne. Vážený pán predsedajúci, vážené pani poslankyne, páni poslanci, dovoľte mi z poverenia vlády Slovenskej republiky na dnešnom rokovaní Národnej rady uviesť vládny návrh zákon č. 610/2003 Z. z. v druhom čítaní v zastúpení pána ministra dopravy. Vláda pripravila predložený vládny návrh zákona vzhľadom na potrebu upresniť proces predlžovania individuálnych povolení na používanie frekvencií vydávaných Telekomunikačným úradom Slovenskej republiky. Novela dopĺňa explicitné ustanovenie o možnosti spoplatniť predĺženie individuálneho povolenia jednorázovou úhradou. Doplnenie zákona o elektronických komunikáciách je nevyhnutné z dôvodu predídenia rôznorodým výkladom, či telekomunikačný úrad má alebo nemá právomoc spoplatniť predĺženie individuálneho povolenia. Vážené pani poslankyne, vážení páni poslanci, dovoľte mi požiadať o podporu pre prijatie a schválenie predloženého návrhu. Ďakujem.
Majorová Garstková, Jana, poslankyňa NR SR (2022-02-18):
Ďakujem pekne za slovo. Robert Fico, capo di tutti capi, šéf šéfov, šéf mafie s členmi mafiánskeho gangu pod názvom SMER a HLAS dnes tvrdí, že Roman Mikulec by nemal pokračovať vo svojej funkcii, že stojí na čele organizovanej skupiny, ktorej úlohou má byť pozatvárať celú opozíciu. Vaši ľudia sa priznávajú, vážení opoziční kolegovia, a preto vám nesmierne záleží na tom, aby Roman Mikulec skončil. Vyšetrovatelia pracujú, odhaľujú, aj keď možno niektoré veci trvajú dlhšie, ale očividne má chobotnica poriadne dlhé chápadlá. Apropo, chcela by som vás počuť v zákulisí, o čom sa bavíte. Bolo by to určite veľmi zaujímavé. Ja však verím, že postupne bude odhalená ďalšia smutná pravda, čo sa u nás dialo, čo sa tu dialo za vlády Roberta Fica a Petra Pellegriniho. Roman, kto ťa tu dnes počúval, musí vedieť, v tomto parlamente, kto dnes klame pri tvojom odvolávaní, kto tu zavádza. A ja ti naďalej držím palce vo vedení rezortu vnútra.
Kremský, Peter, poslanec NR SR (2021-05-12):
Ďakujem veľmi pekne za vaše faktické. Myslím si, že vychádzajú z toho, že, pán Puci, aj vy ste boli súčasťou toho tímu, ktorý teda pripravil takéto zmeny v zákonoch, a pre mňa je to deformácia, pre vás to je možno pomoc, ale myslím si, že pomoc by nemala byť taká, že škodí niekomu inému, a myslím si, že táto pomoc skôr uškodila tým slovenským výrobcom a hlavne slovenským spotrebiteľom, občanom. Myslím si, že najviac tomu uškodila práve tá neusporiadaná a zdeformovaná politika podpory poľnohospodárov, keď sa vyplácali dotácie na všelijaké betónové plochy a letiská len preto, že niekto mal známeho na Poľnohospodárskej platobnej agentúre. Myslím si, že tí ľudia, ktorí dnes sedia vo vyšetrovacej väzbe, niektorých už aj prepustili, pretože sa priznali, že rozdeľovali si úplatky za dotácie, tí by o tom vedeli veľa rozprávať, ako sa takéto veci vybavovali aj u vás na Zemplíne, pán Puci, a vieme, že ľudia, ktorí, ktorí nemali kontakty na politikov bývalých vládnych strán, tak si veľmi ťažko tieto dotácie získavali. Takisto tam patrili talianski mafiáni, ktorí dostávali, ktorí proste pod pláštikom poľnohospodárskej výroby pašovali kokaín, dneska už sedia v talianskom väzení, a proste toto všetko vy ste podporovali. Takže myslím si, že treba sa zamyslieť nad tým, že prečo ste naozaj nepodporovali reálnych slovenských pestovateľov, reálnych slovenských výrobcov namiesto talianskych mafiánov. Ďakujem.
Jurinová, Erika, podpredsedníčka NR SR (2012-09-25):
Ďakujem pekne, pani spravodajkyňa. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa preto, či sa chce niekto prihlásiť do rozpravy ústne. Uzatváram možnosť prihlásiť sa do rozpravy. Do rozpravy sa neprihlásil nikto. Vyhlasujem všeobecnú rozpravu za skončenú. Pýtam sa pána navrhovateľa. Nechce stanovisko zaujať. Pani spravodajkyňa? Takisto nie. Ďakujem pekne. Prerušujem rokovanie o tomto bode programu. Vzhľadom na zostávajúci čas vás teda, dovolím si vás požiadať, aby ste mi dali súhlas k ukončeniu, už asi nemá zmysel začínať ďalší bod programu. Ďakujeme pekne. Takže pekný večer prajem a ráno o 9.00 hod. pokračujeme návrhom zákona o štátnych sviatkoch. (Prerušenie rokovania o 18.59 hodine.)
Kollár, Boris, predseda NR SR (2022-09-27):
Prosím, prezentujme sa a hlasujeme. (Hlasovanie.) Prítomných 146, za 93, proti 15, zdržalo sa 38. Konštatujem, že sme tento návrh schválili. A teraz pristúpime k hlasovaniu v prvom čítaní o návrhu poslancov Lehotského, Cmoreja, Viskupiča a Ledeckého na vydanie zákona, ktorým sa mení zákon č. 650/2004 Z. z. o doplnkovom dôchodkovom sporení, tlač 1120, bod 52 schváleného programu. Dávam slovo spravodajkyni, ktorú určil navrhnutý gestorský výbor pre sociálne veci, pani poslankyni Kataríne Hatrákovej, aby hlasovanie uviedla. (Hlasovanie o návrhu poslancov Národnej rady Slovenskej republiky Tomáša Lehotského, Petra Cmoreja, Mariána Viskupiča a Vladimíra Ledeckého na vydanie zákona, ktorým sa mení zákon č. 650/2004 Z. z. o doplnkovom dôchodkovom sporení a o zmene a doplnení niektorých zákonov v znení neskorších predpisov , tlač 1120.)
Ďuriš Nicholsonová, Lucia, podpredsedníčka NR SR (2017-06-15):
S reakciou na faktické, na faktickú poznámku, pán poslanec Dostál.
Susko, Boris, poslanec NR SR (2020-12-09):
Ďakujem pekne za slovo. Ja len v stručnosti. Ešte som možno zabudol povedať, čo je veľmi dôležité, že nielenže ide o skrátené legislatívne konanie k ústavnému zákonu, ale z hľadiska obsahu toho zákona, ten zákon zásadným spôsobom zasahuje a obmedzu... ale na základe neho je možné obmedziť základné ľudské práva a slobody, že to nie je len obyčajný ani zákon, ani obyčajný ústavný zákon, ale ústavný zákon, ktorým, opakujem, na základe ktorého je možné z hľadiska exekutívy vlády obmedzovať základné práva a životy, pardon, slobody, a to zásadným spôsobom, či už ide o zásah do obmedzenia, alebo obmedzenie slobody pohybu a pobytu, alebo zhromažďovania sa, alebo ďalších základných práv. Čiže z tohto pohľadu si myslím, že naozaj takéto skrátené legislatívne konanie je nad rámec súčasného zákona o rokovacom poriadku. Ďakujem.
Tkáčová, Jarmila, poslankyňa NR SR (2011-02-09):
Ďakujem za slovo, pán predseda. Vážené dámy, vážení páni, v rozprave nevystúpil žiaden poslanec s pozmeňujúcim alebo doplňujúcim návrhom. V rozprave som navrhla vyňať na osobitné hlasovanie body 1 a 4. Pristúpime k hlasovaniu o bodoch zo spoločnej správy. Pán predseda, prosím, dajte hlasovať o bodoch spoločnej správy č. 1 a 4 s návrhom gestorského výboru uvedené body schváliť.
Hrnčiar, Andrej, podpredseda NR SR (2017-04-05):
Ďakujem. Vyhlasujem všeobecnú rozpravu za skončenú. Chce sa k rozprave vyjadriť navrhovateľka? Nech sa páči.
Pellegrini, Peter, podpredseda NR SR (2020-05-13):
S reakciou na faktické pán poslanec Kotleba, nech sa páči.
Hrnčiar, Andrej, podpredseda NR SR (2019-04-03):
Pani poslankyňa Zemanová.
P. Paška, predseda NR SR: (2010-04-27):
(Prezentácia.) Národná rada nie je uznášaniaschopná. Prerušujem rokovanie, zvolávam poslanecké grémium, ihneď. (Prerušenie rokovania na zasadnutie poslaneckého grémia.) (Pokračovanie rokovania po zasadnutí poslaneckého grémia.)
Číž, Miroslav, podpredseda NR SR (2015-10-01):
Ďakujem, pán poslanec. S faktickou poznámkou pána poslanec Kadúc. Pokiaľ nikto iný, uzatváram možnosť prihlásiť sa faktickou poznámkou a slovo má pán poslanec Kadúc.
Číž, Miroslav, poslanec NR SR (2017-12-06):
Ale nie. No, inak ďakujem, samozrejme, za faktické poznámky. Pán Budaj, zrejme som nebol dostatočne zrozumiteľný a z toho, čo ste povedali, ste mi nerozumeli. Ale nevzdávam sa a skúsim nabudúce ešte sa uchádzať o pozornosť. K pánovi Klusovi, ak dovolíte. Pán Klus, verte mi, že ak akúkoľvek takúto nomináciu zaregistrujem z poslancov a politikov vašej strany, budem vám tlieskať a gratulovať, aj keď nebude úspešná vzhľadom na tú obrovskú konkurenciu a možnosti Slovenska. Viete, my máme ešte veľmi zvláštnu schopnosť vyvážať naše vnútorné problémy von. A politický zápas má spočívať v tom, že idem von, veľmi nekriticky hovorím o svojom videní reality a s veľkou chuťou provokujem aktivity voči nám. A takéto vnútorné rozpoloženie krajine nikdy nepomáha pri takýchto nomináciách. Pokiaľ je krajina jednotná a stabilná vnútorne a nemá to, čo tu má, tak má šance väčšie vždycky. Viete, Del Ferguson, a vy mi rozumiete, kedysi písal o tom, že akým obrovským rizikom pre krajinu je rozdelená spoločnosť. Uvedomujem si to veľmi dlho, a preto nechodíme do konfliktov a snažíme sa čo možno najviac vychádzať v ústrety, podľa vášho názoru nedostatočne, atď. s tým, že na druhej strane už aj zápasíme o našich priaznivcov, že sme nekonzistentní, pretože prijímame nekriticky tvrdenia, ktoré sú nepravdivé. Pán Budaj vie veľmi dobre, že hlavne sme boli zvedaví na to zdôvodnenie a tie dôvodné podozrenia, sa dá povedať, vyjadriť, že sú nedôvodné. No ako? Ja ich nevnímam ako nedôvodné a som kedykoľvek aj na hlbšiu diskusiu pripravený, pán Budaj. No a, pán Galko, odpustite mi, ale u vás som sa o konštruktívnu spoluprácu neuchádzal. (Smiech v sále a potlesk.)
Figeľ, Ján, podpredseda NR SR (2013-09-04):
Ďakujem pekne. Otváram všeobecnú rozpravu, do ktorej som dostal písomne štyri mená s podpismi. Páni Mihál, Kaník, Brocka a Hlina. Takže v tomto poradí ešte zahájime rozpravu. Nech sa páči, Jozef Mihál. Končíme o 19.00 hodine.
Laššáková, Jana, podpredsedníčka NR SR (2015-11-25):
Na vystúpenie pána poslanca s faktickými poznámkami pán predseda Pellegrini a pán poslanec Susko. Končím možnosť prihlásiť sa s faktickými poznámkami. Nech sa páči, pán predseda, máte slovo.
Pellegrini, Peter, predseda NR SR (2015-06-25):
Ďakujem veľmi pekne. Vyhlasujem rozpravu za skončenú. Chcem sa spýtať pána navrhovateľa, či chce zaujať stanovisko. Pán minister nie. Pán spravodajca chce zaujať stanovisko. Nech sa páči.
B. Bugár, podpredseda NR SR: (2005-06-30):
J. Heriban, poslanec: Ďakujem, pán predsedajúci. Zareagoval by som na pána poslanca Přidala. Ja som nezmenil svoj názor. To, čo som teraz povedal, hovorím tri roky. Vždy, keď som mal možnosť aj tu v parlamente, som prezentoval presne tieto isté názory. Tieto isté názory som, samozrejme, prezentoval aj na pôde Aliancie nového občana a som rád, že pán minister podal ten návrh tak, ako ho podal. Súhlasím s pánom poslancom Cuperom, že musíme rozmýšľať o identite slovenského národa, že musíme urobiť všetko pre to, aby sme posilnili naše národné sebavedomie, aby sme využili naše možnosti, aby sme umožnili našim umelcom, aby o nich vedeli na celom svete, pretože máme vynikajúcich umelcov a máme, samozrejme, aj veľmi veľa kultúrnych ľudí, a keď budeme myslieť na kultúru, kultúrnosť a duchovno, keď budeme podporovať všetky tieto hodnoty, tak potom sa nebojím, že sa stratíme niekde v dejinách, že sa stratíme medzi ostatnými národmi Európy. Ďakujem.
Jurinová, Erika, podpredsedníčka NR SR (2013-11-26):
Ďakujem, pán poslanec. Na vaše vystúpenie sú dve faktické poznámky. Uzatváram možnosť prihlásiť sa. Nech sa páči, pán poslanec Sólymos.
Paška, Pavol, predseda NR SR (2013-03-26):
Hlasujeme. (Hlasovanie.) 130 prítomných, 54 za, 74 proti, 2 sa zdržali. Návrh sme neschválili.
Kollár, Boris, predseda NR SR (2022-11-08):
S ďalšou faktickou pán poslanec Galek, nech sa páči.
J. Mikolaj, podpredseda vlády a minister školstva SR: (2010-03-04):
Ak si pamätáte tú filozofiu vytvárania tohto fondu, tu v Národnej rade predsa boli dosť ťažké otázky, či tam majú byť štátne peniaze, alebo nie. A bolo povedané, už si nepamätám vašu reakciu, ale bolo povedané, že nie. Myslím, že ste hovorili áno. Teraz som si spomenul, že vy ste povedali áno. Ale nakoniec bolo rozhodnuté, že nie a to z toho dôvodu, že to sú peniaze podnikateľov. To sú peniaze podnikateľov. A je spravodlivé, aby o peniazoch podnikateľov rozhodovali podnikatelia. Len podnikatelia nás prosili, aby sme tomu dali nejaký štatút, nejaké pravidlá, nejaký rámec s tým, že v dozornej rade alebo v správnej rade oni majú väčšinu, čiže tak či tak oni budú, ale my udržujeme tú serióznosť a aby naozaj peniaze do toho dali. Čiže, oni sa potrebovali dohodnúť, ako to bude vyzerať, kto bude predsedom, aké budú pravidlá. To sa stalo. Teraz sa pripravuje zápis do obchodného registra, lebo najprv treba mať orgány, až potom môžete robiť zápis. A teraz na marec donesú koncepciu, akým spôsobom budú oni získavať finančné prostriedky, ale len podnikatelia a ich zdroje, čiže my sa nesnažíme do toho nejako veľmi zasahovať, aby oni nezískali pocit, že štát chce prerozdeľovať ich prostriedky. To by bolo to najhoršie, čo môže byť. Takže, prečo vy hovoríte, nie je v súlade s tou koncepciou, bude to bez štátnych prostriedkov a budú o tom rozhodovať oni, my im len k tomu dávame pravidlá a takú nejakú štátnu disciplínu. Ďakujem pekne.
Bugár, Béla, podpredseda NR SR (2010-08-06):
Pani poslankyňa, iné možnosti nie sú. Ak prečítate rokovací poriadok je, samozrejme, možnosť, že niekto nechce vystúpiť. Je možnosť, že skončíme o desať minút skôr. Aj také možnosti sú, ale k tomu musím mať súhlas celého parlamentu, dobre viete. Pán poslanec, ako predseda výboru pán poslanec Žiga. Nech sa páči, máte slovo.
Laššáková, Jana, podpredsedníčka NR SR (2015-03-11):
Na vystúpenie pána poslanca s faktickými poznámkami páni poslanci Lebocký, Záhumenský, Košútová, Radošovský, pán poslanec Raši a pán poslanec Puci, pán poslanec Martinák. Končím možnosť prihlásiť sa s faktickými poznámkami. Pán poslanec Martinák, odhlásili ste sa? (Reakcia z pléna.) Ale boli ste zaevidovaný. Pán poslanec Martinák, už ste. Sedem pánov poslancov. Končím možnosť prihlásiť sa s faktickými poznámkami. Nech sa páči, pán poslanec Lebocký.
Viskupič, Marián, poslanec NR SR (2022-06-15):
Pán predseda, dajte, prosím, hlasovať o tom, že Národná radná rada Slovenskej republiky berie na vedomie Správu o výsledkoch kontrolnej činnosti Najvyššieho kontrolného úradu Slovenskej republiky za rok 2021.
Mikloško, Jozef, poslanec NR SR (2015-02-05):
Ďakujem. Neviem, či, či ma za to nebudú kritizovať, ale... (Reakcie z pléna a smiech v sále.) Nebudú ma? Dobre. Ja som povedal, že 23 poslancov, ktorí sú v našom parlamente a nie sú členmi žiadneho poslaneckého klubu, sa mi zdá, že je to jedna šestina, že to je príliš veľa. Nikoho z nich neodsudzujem, každý tam došiel nejakým iným spôsobom, ale myslím si, že manželka, cirkev, strana sa nemení takisto tak rýchlo ako košele, fusakle alebo zubná kefka. (Reakcia z pléna.) A ľudia nás volili za program strany, do ktorej sme vstúpili, a sa dostali aj parlamentu. Metóda krok, sun, krok, raz som tam, raz som tam, sa mi zdá, že do politiky nepatrí. Posledná vec je s tým kabátom. Lojzo, som verný člen KDH, ale s kabátom mám tiež furt problém. Napríklad včera mi ho zavreli, predvčerom mi ho zavreli v bufete, tak som išiel v saku domov až do Jura, našťastie som nenachladol, na druhý deň som došiel v druhom kabáte a teraz momentálne neviem, kde obidva mám, takže (smiech v sále) keď ich nenájdem, zajtra dôjdem v treťom, no... (Reakcie z pléna a smiech v sále.) Dobre, ďakujem, to je všetko.
Paška, Pavol, predseda NR SR (2012-10-26):
... schváliť. (Hlasovanie.) 133 prítomných, 77 za, 36 proti, 20 sa zdržalo. Schválili sme novelu zákona č. 377 o hlavnom meste Bratislave. Pán poslanec Holeva uvedie v druhom čítaní hlasovanie o návrhu pána poslanca Maroša Kondróta na vydanie zákona č. 260 o ukončení a spôsobe usporiadania niektorých nájomných vzťahov k bytom. Je to tlač 201. (Hlasovanie o návrhu poslanca Národnej rady Slovenskej republiky Maroša Kondróta na vydanie zákona, ktorým sa mení a dopĺňa zákon č. 260/2011 Z. z. o ukončení a spôsobe usporiadania niektorých nájomných vzťahov k bytom a o doplnení zákona Národnej rady Slovenskej republiky č. 18/1996 Z. z. o cenách v znení neskorších predpisov , tlač 201.)
Grendel, Gábor, podpredseda NR SR (2020-12-10):
Osem faktických poznámok na vystúpenie pána poslanca Kotlebu. Končím možnosť prihlásiť sa s faktickými. Ako prvý – pán poslanec Schlosár.
Mazurek, Milan, poslanec NR SR (2021-10-01):
... z akého dôvodu? (Reakcia z pléna.) Reagujem na proces vystúpenia pána Blahu, pán Čekovský, zavrite si ústa a neprerušujte ma! Vystupujem na to, čo sa tu udialo počas vystúpenia pána Blahu, to znamená, že tu bola prerušená schôdza Národnej rady len preto, že niektorí poslanci sa boja, veď keď sa niekto bojí, nech si dá respirátor s filtrom, nikto mu to vyčítať nebude, ale tieto nezmyselné opatrenia, kedy vy obmedzujete zdravých ľudí, ktorí sa starajú o svoje zdravie, nezmyslami, ktoré sami v tom bufete nedodržiavate, lebo taká je pravda a vie to aj pán Laurenčík a vie to aj pán Čekovský a vie to každý jeden z vás, že tu hráte pred ľuďmi divadlo s týmito blbými rúškami. Keby ste to nastavili cieľavedomo, tak, že chránite tých, ktorí sa boja, slabých a zbabelých, ako napríklad Benčík, a necháte ľudí zdravých na pokoji, tak by bolo všetko v poriadku, ale toto nemá s rokovacím poriadkom a zákonom nič spoločné. A čo sa týka vášho vystúpenia a obsahu, je úplne zrejmé, že v akomkoľvek slušnom, príčetnom štáte, to je taký štát, ktorý vraj táto vláda chcela urobiť zo Slovenska, by pán Lipšic nemohol byť špeciálny prokurátor. Tie prepojenia na skorumpovaných ľudí sú jasné, obhajoba Penty, to je úplne zrejmá vec. To skrátka nepatrí na špeciálnu prokuratúru, tie jeho komunikácie, ktoré vyšli na verejnosť, to, akým spôsobom mu všetky médiá zobú z ruky, veď sme to presne videli, kedykoľvek pán Lipšic zapíska, má priestor vo všetkých tých takzvaných mienkotvorných médiách a hrá sa s nimi doslova ako s bábikami na šnúrkach. Toto je nebezpečné prepojenie, nebezpečné prepojenie politickej, súdnej a mediálnej moci.
P. Hrušovský, predseda NR SR: (2004-01-22):
Teraz prosím pána poslanca Ondrejku, ktorého poveril gestorský výbor, aby predniesol návrhy na hlasovanie k prerokúvanému návrhu skupiny poslancov Národnej rady Slovenskej republiky na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov . Pán poslanec Ondrejka ako spoločný spravodajca, nech sa páči, máte slovo. V. Ondrejka, poslanec: Vážený pán predseda, v rozprave vystúpili štyria poslanci. Poslanec Ondriaš podal procedurálny návrh, vrátiť navrhovateľovi návrh na dopracovanie. Prosím vás, dajte hlasovať.
Figeľ, Ján, podpredseda NR SR (2014-09-10):
Na vystúpenie pána poslanca je jedna faktická poznámka. Nech sa páči, Jozef Mihál.
Kotleba, Marian, poslanec NR SR (2021-11-12):
No tak môžu ísť ďalej. (Reakcie z pléna.) Môžu ísť ďalej. (Reakcia spravodajcu.) Poď mi to napraviť na noštek, poď. Poď mi to napraviť.
Pčolinský, Peter, podpredseda NR SR (2023-03-21):
Prezentujeme sa a hlasujeme. (Hlasovanie.) Prítomných 136, za 42, proti 62, zdržalo sa 28, nehlasovali 4. Uvedený návrh sme neschválili. Ďalej prosím spravodajcu z navrhnutého gestorského ústavnoprávneho výboru poslanca Matúša Šutaja Eštoka, aby uviedol hlasovanie o bode 99 programu. Je to prvé čítanie o návrhu poslancov Schlosára a Beluského na vydanie zákona, ktorým sa mení a dopĺňa Trestný zákon (tlač 1375). Nech sa páči, pán poslanec, uveďte hlasovanie. (Hlasovanie o návrhu poslancov Národnej rady Slovenskej republiky Rastislava Schlosára a Martina Beluského na vydanie zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov a ktorým sa menia niektoré zákony , tlač 1375.)
Kollár, Boris, predseda NR SR (2023-06-28):
Moment, moment. (Krátka pauza, predsedajúci telefonuje vnútornou linkou.) Len sme, pán poslanec, skrátili lehotu.
P. Hrušovský, predseda NR SR: ():
V tejto chvíli odovzdávam slovo predsedovi vlády Slovenskej republiky Mikulášovi Dzurindovi.
Mamojka, Mojmír, poslanec NR SR (2013-12-05):
Ďakujem za slovo, pani predsedajúca. Nebudem hovoriť dlho, ale predsa len dovoľte pár viet. Teraz hovorím trošku ako právnik. Viete, neexistuje žiadny zákon alebo iná forma právneho predpisu, ktorý kvantitatívne alebo aj kvalitatívne postihne všetky tie spoločenské vzťahy, ktoré postihnúť chce. Tento návrh zákona je možno špecifický v tom, že on má svoju intenciu inde. Ja myslím, že všetky, všetci si rozumieme. S niektorými kolegami mladšími právnikmi kde-tu polemizujem o tom, ja tvrdím, že každý zákon má svojho ducha, teda intenciu. Treba ho hľadať, treba mu vedieť porozumieť a treba ho vedieť a mať chuť ho hľadať. Intencia tohto zákona nie je v nejakom super vyčerpávajúcom právnom postihnutí istej etapy. Ja som povedal v úvode, je to určitá, v normatívnej podobe vyjadrená úcta k ľuďom, ktorí v tomto období bojovali proti fašizmu a robili, čo robili. Ja som aj na výbore ústavnoprávnom, tiež pán poslanec Hlina vtedy vystúpil okrem iného s týmto argumentom, že už ich je len pár. No ja neviem presne, ale myslím, že okolo 15-tisíc alebo 18-tisíc, alebo nejako tak, takže nielen pár. Ale tu, myslím, že nejde o kvantitu, nejde o počet tých ľudí. A ja tvrdím, aj keby ich bolo päť. Tu nejde len o tých ľudí. Ide proste o, ako som povedal, globálne spoločensko-politické a nejaké humanistické vyjadrenie úcty k ľuďom, ktorí, opakoval by som sa, riskovali život v tejto etape. Z hľadiska fungovania organizácie, iste, že ich treba brať z hľadiska veku tolerantnejšie, biológiu ani prírodu nezastavíte. Sú to zrelí ľudia, ktorí majú mnohí okolo 90, ale sú tu, fungujú a, pochopiteľne, treba aj tento fakt brať do úvahy, že aj tá činnosť trochu zodpovedá ich možnostiam finančným, vekovým a tak ďalej. Ale to treba brať pri všetkej úcte a pokore. Okrem toho ten predmet ich poslania alebo činnosti je vymedzený v § 3, myslím, v 8 bodoch, len príkladmo, tam je slovo, najmä ak tam je príkladmo vymenované, na čo by sa mali zameriavať, čo by mali, čo by mali robiť. Takže ja som presvedčený, ja som pochopil, samozrejme, kolegov poslancov, ktorí to mysleli v tých širších hodnotovo-politických dimenziách, rozumiem tomu, ale všetko sa zas možno hneď aktuálne do právneho predpisu dať nedá. Je to otázka spoločensko-politického hodnotového rebríčka a výsledkov aj parlamentnej demokracie. Ale nechcem do tohto zabiehať. Ja chcem potvrdiť len to, čo som povedal v úvode, domnievam sa, že bez ohľadu na počet týchto ľudí si zaslúžia určitú formu normatívneho kroku a prvku, ktorý ocení to, čo oceniť podľa môjho názoru treba práve preto, aby sme nebudovali na závisti a nenávisti, ale na úcte k určitým ľuďom a k určitej historickej etape. Ďakujem pekne.
Žiga, Peter, podpredseda NR SR (2024-01-18):
Pán poslanec Šmilňák.
P. Paška, predseda NR SR: (2009-12-02):
(Hlasovanie.) 137 prítomných, 34 za, 76 proti, 21 sa zdržalo, 6 nehlasovalo. Námietku sme nechválili. Takže poďme teraz k samotnej správe.
Paška, Pavol, predseda NR SR (2013-11-27):
(Hlasovanie.) 145 prítomných, 92 za, 53 sa zdržalo. Sme v treťom čítaní . Otváram rozpravu. Nemám prihlášku do rozpravy. Vyhlasujem ju za skončenú.
Číž, Miroslav, podpredseda NR SR (2016-02-11):
Pán poslanec Novotný.
Žiga, Peter, podpredseda NR SR (2024-01-09):
Pani poslankyňa Veslárová.